Document ID: 31987R0572

*****
ΚΑΝΟΝΙΣΜΟΣ (ΕΟΚ) αριθ. 572/87 ΤΗΣ ΕΠΙΤΡΟΠΗΣ
της 26ης Φεβρουρίου 1987
για τον κατ' αποκοπή καθορισμό της χρηματοδότησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, των δαπανών που προκύπτουν από τη δωρεάν διανομή των προϊόντων που έχουν αγοραστεί από του οργανισμούς παρέμβασης στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3247/81 του Συμβουλίου της 9ης Νοεμβρίου 1981 σχετικά με τη χρηματοδότηση, από το ΕΓΤΠΕ, τμήμα Εγγυήσεων, ορισμένων μέτρων παρέμβασης, και ιδίως εκείνων που αναφέρονται στην αγορά, αποθεματοποίηση και πώληση γεωργικών προϊόντων από τους οργανισμούς παρέμβασης (1), όπως τροποποιήθηκε τελευταία από τον κανονισμό (ΕΟΚ) αριθ. 2632/85 (2), και ιδίως το άρθρο 7,
Εκτιμώντας:
ότι ο κανονισμός (ΕΟΚ) αριθ. 139/87 της Επιτροπής (3) προέβλεπε μια επείγουσα ενέργεια δωρεάν παροχής βοείου κρέατος υπέρ των πλέον απόρων ατόμων μετά από το κύμα ψύχους που έπληξε την Ευρώπη· ότι το άρθρο 7 του κανονισμού (ΕΟΚ) αριθ. 3247/81 προβλέπεται ότι, σύμφωνα με τη διαδικασία που αναφέρεται στο άρθρο 13 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 3769/85 (5), θα πρέπει να καθοριστούν ενιαία κατ' αποκοπή ποσά για τη χρηματοδότηση των δαπανών δωρεάν διανομής που απορρέουν από την ενέργεια αυτή· ότι τα έξοδα δωρεάν διανομής περιλαμβάνουν τα έξοδα μεταφοράς, συσκευασίας και, εάν είναι απαραίτητο, αφαίρεσης των κοκάλων·
ότι τα πραγματικά έξοδα διανομής σε ένα κράτος μέλος διαφέρουν αισθητά από τα έξοδα διανομής στα άλλα κράτη μέλη και ότι, για το λόγο αυτό, πρέπει να καθοριστούν τα διάφορα κατ' αποκοπή ποσά γι' αυτό το κράτος μέλος για να μην κινδυνεύσει να αποτύχει η φιλανθρωπική δράση της Επιτροπής·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κατ' αποκοπή ποσά που αναφέρονται στο άρθρο 7 του κανονισμού (ΕΟΚ) αριθ. 3247/81 για τη χρηματοδότηση από το ΕΓΤΠΕ, τμήμα Εγγυήσεων, των δαπανών που απορρέουν από τη δωρεάν διανομή που προβλέπεται από τον κανονισμό (ΕΟΚ) αριθ. 139/87 καθορίζονται ως ακολούθως:
- 40 ECU ανά μεικτό τόνο για το κρέας χωρίς κόκαλα,
- 160 ECU ανά μεικτό τόνο για το κρέας με κόκαλα.
Στην περίπτωση διανομής σε ένα κράτος μέλος το οποίο δεν διαθέτει απόθεμα παρέμβασης, τα ποσά αυτά αυξάνονται σε 50 ECU.
Αν αποδειχθεί, προς ικανοποίηση της ενδιαφερόμενης αρμόδιας αρχής του κράτους μέλους, ότι η αφαίρεση των κοκάλων τροποποιήθηκε με ιδιαίτερα δαπανηρούς όρους, το ποσό των 160 ECU αυξάνεται, το ανώτερο, κατά 50 ECU ανά τόνο.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1987.

Labels: 2
17
5
15